На основу члана 68. Статута општине Нова Варош ("Службени лист општине Нова Варош", бр.4/2019, 4/2020 и 17/2024), разматрајући молбу Дома здравља Нова Варош за одобравање средстава за набавку и имплементацију лабораторијског информациног система у служби за лабораторијску дијагностику, Општинско веће општине Нова Варош на седници одржаној 05.11.2025.године, донело је

**З А К Љ У Ч А К**

**УДОВОЉАВА СЕ** захтеву Дома здравља Нова Варош и одобравају средства за набавку и имплементацију лабораторијског информациног система у Служби за лабораторијску дијагностику у Дому здравља Нова Варош у износу од 144.000,00 динара. (без ПДВ-а)

Средства из става 1. овог Закључка, исплатиће се са позиције буџета општине Нова Варош за 2025.годину, планиране за здравствену заштиту.

За реализацију предметног закључка, стараће се Одељење за финансије и буџет Општине Нова Варош и Дом здравља Нова Варош.

Сва међусобна права и обавезе регулисаће се посебним уговором који ће бити закључен између председника Општине и директора Дома здравља Нова Варош.

**ОПШТИНСКО ВЕЋЕ ОПШТИНЕ НОВА ВАРОШ**

**Број:** **003922690 2025 06356 003 000 060 107/12 од 05.11.2025.године**

**ПРЕДСЕДНИК**

**Општинског већа**

**Бранко Бјелић**